Kiwi's trap SA se vroue-sewesspan | Netwerk24
Deur Marnus Kok 13 Desember 2019 16:42
Nadine Roos Foto: Gallo Images
Die Suid-Afrikaanse vroue-sewesrugbyspan het Vrydag, op die eerste dag van die Kaapstad-sewestoernooi, 'n effense ontnugtering gekry toe Nieu-Seeland hom afgeransel het.
Die Kiwi's, verlede seisoen se Wêreldreeks-kampioen, het met 40-0 gewen.
Maar haal gerus jou hoed af vir die Suid-Afrikaners, want hulle het hart teen 'n oormag gewys en 'n paar keer in die eerste helfte amper gaan druk. Boonop het iemand soos Nadine Roos gewys dat sy nie bang is nie, deur 'n paar keer die Kiwi's se verdedigers die stryd aan te sê.
Ongelukkig is die Imbokodo se Sizo Solontsi vroeg in die wedstryd met 'n geelkaart afgestuur, nadat sy die bal afgeklap het.
In die tweede helfte het die Nieu-Seelanders egter gewys hoekom hulle die beste vroue-sewesspan in die wêreld is.
* Puntemakers: Nieu-Seeland 40 (21): Drieë: Alena Saili (2), Tyla Nathan-Wong, Gayle Broughton, Shiray Kaka.